FOTOD | Tenniselegend Boris Becker saabus ööpimeduses Maltale pokkerit mängima
Profikarjääri jooksul üle 25 miljoni dollari ainuüksi auhinnarahadena teeninud tenniselegend Boris Becker saabus eile hilisöösel Maltale, et osaleda Olympic Casino poolt korraldatava pokkerifestivali Battle of Malta raames toimuval heategevusturniiril.
Kuigi Becker pokkerikarjäär jääb tennise omale esialgu alla, on ta vahelduva tiheduse ja eduga pokkerit mänginud vähemalt kümmekond aastat. Tema viimane suurem võit pärineb üle-eelmise aasta oktoobris Nottinghamis toimunud No Limit Hold’em Devilfish Cupilt, kus tal õnnestus 13. koha eest pista taskusse 15 000 naela suurune auhinnaraha.
Kokku on Becker oma senine pokkerikarjääri jooksul jõudnud rahakohtadele kuues eri riigis toimunud turniiridel ning teeninud veidi üle 111 tuhande dollari.